Diari Oficial de la Generalitat Valenciana


Sumari del DOGV 7735, del 07-03-2016 (2016/1564)

ORDRE JUS/250/2016, de 22 de febrer, per la qual s'aproven les relacions definitives d'aspirants admesos i exclosos del procés selectiu per a ingrés en el Cos de Gestió Processal i Administrativa, pel sistema general d'accés lliure, i es convoca a la realització del primer exercici.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7735

Data del DOGV
:   07-03-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/1564


Data del document
:   22-02-2016

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/250/2016, de 22 de febrer, per la qual s'aproven les relacions definitives d'aspirants admesos i exclosos del procés selectiu per a ingrés en el Cos de Gestió Processal i Administrativa, pel sistema general d'accés lliure, i es convoca a la realització del primer exercici. [2016/1564]  
Vistes i resoltes les al·legacions formulades a les llistes provisionals d'aspirants admesos i exclosos del procés selectiu per a l'ingrés en el Cos de Gestió Processal i Administrativa de l'Administració de Justícia, pel sistema general d'accés lliure, aprovades per l'Ordre JUS/3/2016, de 7 de gener, i de conformitat amb el que estableix l'article 20 del Reial Decret 1451/2005, de 7 de desembre pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'Administració de Justícia; la disposició desena de l'Ordre JUS/2170/2015, de 14 d'octubre, per la qual s'estableixen les bases comunes que regiran els processos selectius per a ingrés o accés en els cossos i escales de funcionaris al servei de l'Administració de Justícia; i la base 7.3 de l'Ordre de convocatòria (O JUS/2293/2015, 19.10.2015), aquest Ministeri ha resolt:  
  
  
Primer  
Aprovar les relacions definitives d'aspirants admesos i exclosos a les proves selectives per a ingrés en el Cos de Gestió Processal i Administrativa, sistema general d'accés lliure, convocades per l'Ordre JUS/2293/2015, de 19 d'octubre, i publicar en l'annex II d'aquesta ordre les relacions definitives d'aspirants exclosos, amb indicació de les causes d'exclusió.  
  
Segon  
Les llistes certificades completes quedaran exposades al públic en la pàgina web del Ministeri de Justícia, www.mjusticia.es, en les pàgines web de les comunitats autònomes que convoquen places i en el punt d'accés general del Ministeri d'Hisenda i Administracions Públiques, www.administracion.gob.es.  
  
Tercer  
La inclusió d'aspirants en les relacions d'admesos a les proves selectives, en qualsevol dels torns ?general i de reserva per a persones amb discapacitat- no suposa en cap cas el reconeixement per part de l'Administració que aquests reuneixen els requisits generals o particulars exigits en l'Ordre de convocatòria. La seua acreditació i verificació tindrà lloc per als aspirants que superen l'oposició, abans del seu nomenament com a funcionaris, tal com s'indica en l'article 23 del Reial Decret 1451/2005, de 7 de desembre; en la disposició quinze de les bases comunes; i en la base novena de l'ordre de convocatòria.  
  
  
Quart  
Vista la proposta efectuada pel Tribunal Qualificador Únic del procés selectiu per a ingrés en el Cos de Gestió Processal i Administrativa, pel sistema general d'accés lliure, convocar tots els aspirants inclosos en la relació definitiva d'admesos a la realització del primer exercici, de conformitat amb el que estableix la base 7.3. de l'Ordre de convocatòria, que tindrà lloc el pròxim dia 12 de març de 2016, a les 10.00 hores (09.00 hores a Canàries), als llocs que s'assenyalen en l'annex I d'aquesta ordre.  
Tots els opositors hauran de presentar, per a la seua identificació, el seu document nacional d'identitat o passaport, i anar proveïts de bolígraf negre o blau. No es permetrà l'accés de telèfons mòbils, ni altres dispositius electrònics, a les aules o locals on se celebren les proves.  
  
  
Cinquè  
Contra la present ordre podrà interposar-se un recurs potestatiu de reposició davant el Ministeri de Justícia, en el termini d'un mes, o un contenciós administratiu, davant els jutjats centrals contenciosos administratius, en el termini de dos mesos. El termini, en ambdós casos, es comptarà a partir de l'endemà de la publicació d'aquesta Ordre en el Boletín Oficial del Estado.  
  
Madrid, 22 de febrer de 2016.- El ministre de Justícia, p. d. (O JUS/696/2015, 16.04.2015), el director general de Relacions amb l'Administració de Justícia: Ricardo Gonzalo Conde Díez.